**Semlyén Hugó**

**Semlyén Hugó** ([Szamosújvár](https://hu.wikipedia.org/wiki/Szamos%C3%BAjv%C3%A1r), [1888](https://hu.wikipedia.org/wiki/1888). – [Kolozsvár](https://hu.wikipedia.org/wiki/Kolozsv%C3%A1r), [1966](https://hu.wikipedia.org/wiki/1966).) erdélyi magyar publicista, elbeszélő, műfordító.

Életútja, munkássága

Középiskolai tanulmányait szülővárosában és Kolozsváron végezte. 1906–10 között jogot tanult a kolozsvári [Ferenc József Tudományegyetemen](https://hu.wikipedia.org/wiki/Kolozsv%C3%A1ri_Magyar_Kir%C3%A1lyi_Ferenc_J%C3%B3zsef_Tudom%C3%A1nyegyetem). Pályáját [újságíróként](https://hu.wikipedia.org/wiki/%C3%9Ajs%C3%A1g%C3%ADr%C3%A1s) kezdte, cikkei jelentek meg Az Estben, novellákat is közölt a [Pesti Hírlapban](https://hu.wikipedia.org/wiki/Pesti_H%C3%ADrlap) és a [Pesti Naplóban](https://hu.wikipedia.org/wiki/Pesti_Napl%C3%B3). 1909-től a Szamosújvári Közlöny szerkesztője, majd a Bányai Elemér szerkesztette Szamosújvári Napló munkatársa.

Az [első világháború](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) után Kolozsvárra költözött és a [bankszakmában](https://hu.wikipedia.org/wiki/Bank) helyezkedett el. A Magyar Bank központi igazgatója, a kolozsvári Közigazgatási Bank ügyvezető igazgatója volt. Az [1920-as évek](https://hu.wikipedia.org/wiki/1920-as_%C3%A9vek) közepén társakkal megalapította az Egyesült Közgazdasági Bankot, amely 1928-ban csődbe ment. Letartóztatták, egy évet ült [börtönben](https://hu.wikipedia.org/wiki/B%C3%B6rt%C3%B6nb%C3%BCntet%C3%A9s), de felmentették a gazdasági bűncselekmény vádja alól. 1939-ben saját vállalatát, a Credit Informatort vezette, ugyanakkor az Agricola szeszgyár vezérigazgatója volt. 1944-ben [Dachauba](https://hu.wikipedia.org/wiki/Dachaui_koncentr%C3%A1ci%C3%B3s_t%C3%A1bor" \o "Dachaui koncentrációs tábor) deportálták, ahonnan 1945-ben tért haza. 1952-től [fordítással](https://hu.wikipedia.org/wiki/Ford%C3%ADt%C3%A1s), gépírással tartotta fent magát, az [Állami Irodalmi és Művészeti Kiadó](https://hu.wikipedia.org/wiki/%C3%81llami_Irodalmi_%C3%A9s_M%C5%B1v%C3%A9szeti_Kiad%C3%B3) (ÁIMK), az [Előre](https://hu.wikipedia.org/wiki/El%C5%91re_(napilap,_1953%E2%80%931989)) és [Igazság](https://hu.wikipedia.org/wiki/Igazs%C3%A1g_(foly%C3%B3irat)) napilapok munkatársa.

Kötetei

* Rajzok : [novellák]. (Szamosújvár, 1907).
* Szerkesztésében jelent meg a Szamosújvári Almanach (Kolozsvár, 1910).
* Fordított [Ion Luca Caragiale](https://hu.wikipedia.org/wiki/Ion_Luca_Caragiale)-novellákat egy gyűjteményes kötet (I. L. Caragiale munkái. I–III. Bukarest, 1952. Haladó Hagyományaink c. sorozat) számára.

Forrás

https://hu.wikipedia.org/wiki/Semlyén\_Hugó